NASA va lua probe de pe Marte. Prima parte a misiunii va costa patru miliarde de dolari.
Planurile NASA de a ajunge pe Marte au făcut un mare pas înainte. O comisie independentă a aprobat misiunea de a lua mostre de pe planeta roșie. Bugetul primei faze a misiunii va fi de patru miliarde de dolari.
NASA are deja o primă parte din misiune rezolvată. Roverul Perseverance este pe drum către Marte și va ajunge pe planeta roșie în februarie 2021. El este echipat cu o serie de tuburi pentru mostre care vor fi folosite pentru a colecta pietre şi pământ.Recuperarea mostrelor va fi aspectul principal din misiunea aprobată. Nu va fi deloc uşor: Agenţia Spaţială Europeană va contribui şi ea pentru că mostrele trebuie pasate de la un rover la altul înainte să fie aduse pe Pământ."Mostrele de pe Marte au potenţialul de a schimba profund felul în care înţelegem originea, evoluţia şi distribuirea vieţii pe Pământ şi în alte locuri din Sistemul Solar. Misiunea de recuperare a mostrelor este una de lungă durată. NASA estimează că următoarea fază a misiuni va fi demarată în a doua parte a deceniului, pentru ca mostrele de pe Marte să ajungă pe Pământ după 2030", a explicat reprezentantul NASA, Thomas Zurbuchen.Bugetul primei faze a misiunii va fi de patru miliarde de dolari.